CELEX: 32017D0224
Language: bg
Date: 2017-02-08 00:00:00
Title: Решение за изпълнение (EC) 2017/224 на Комисията от 8 февруари 2017 година за определяне на техническите и оперативните спецификации, позволяващи търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013 на Европейския парламент и на Съвета

9.2.2017   
            
            
               BG
            
            
               Официален вестник на Европейския съюз
            
            
               L 34/36
            
         РЕШЕНИЕ ЗА ИЗПЪЛНЕНИЕ (EC) 2017/224 НА КОМИСИЯТА
   от 8 февруари 2017 година
   за определяне на техническите и оперативните спецификации, позволяващи търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1285/2013 на Европейския парламент и на Съвета от 11 декември 2013 г. за изграждане и експлоатация на европейските навигационни спътникови системи и за отмяна на Регламент (ЕО) № 876/2002 на Съвета и на Регламент (ЕО) № 683/2008 на Европейския парламент и на Съвета (1), и по-специално член 12, параграф 3, буква г) от него,
   като има предвид, че:
   
               (1)
            
            
               В член 2 от Регламент (ЕС) № 1285/2013 се предвижда, че търговската услуга, предлагана от създадената в рамките на програмата „Галилео“ система, трябва да позволи развитието на приложения за професионални или търговски цели чрез подобрени резултати и данни с по-висока добавена стойност от тези, получени чрез отворената услуга.
            
         
               (2)
            
            
               Търговската услуга е един от съществените елементи на създадената в рамките на програмата „Галилео“ система, доколкото, от една страна, другите глобални навигационни спътникови системи (ГНСС) не включват такава услуга, а от друга страна тя следва да носи приходи в съответствие с член 10 от Регламент (ЕС) № 1285/2013. Достъпът до нея следва да бъде платен. Тарифната политика във връзка с търговската услуга не е предмет на настоящото решение и следва да бъде определена на по-късна дата.
            
         
               (3)
            
            
               Предоставянето на търговската услуга следва да бъде уредено с договори, сключени с един или повече доставчици на услуга.
            
         
               (4)
            
            
               Важно е сега да се пристъпи към определяне на техническите и оперативните спецификации на търговската услуга, тъй като, за да заработи тя пълноценно, това ще отнеме няколко години след определянето им. Във връзка с разработването на спецификациите през последните години бяха направени редица проучвания, експерименти и консултации със заинтересованите страни. То е плод и на постигнат компромис между необходимостта да се осигури реална добавена стойност в интерес на ползвателите, от една страна, и желанието за внасяне на минимален брой промени в системата поради факта, че промените са свързани с рискове, и за спазване на набелязания с Регламент (ЕС) № 1285/2013 график, от друга.
            
         
               (5)
            
            
               Като следствие от това, за да се даде възможност за успешното разработване на приложения за професионални или търговски цели, от съществено значение е, а е и технически осъществимо, търговската услуга да включва две съществени подобрения спрямо отворената услуга, а именно по-голяма точност на географското позициониране и способност за по-надеждна автентификация. Освен това, за да се удовлетворят по-добре многообразните нужди на различните общности на ползватели на търговската услуга, особено важно е тези две подобрения да им бъдат предложени независимо едно от друго.
            
         
               (6)
            
            
               Голямата точност на географското позициониране следва да разшири обхвата на приложенията на технологията за спътникова навигация. За тази цел е важно да се подобри качеството на данните, предоставяни от създадената в рамките на програмата „Галилео“ система, така че грешката при позициониране да се намали под един дециметър, при номинални условия на употреба. Следва да се отбележи, че сигналите, излъчвани от другите глобални навигационни спътникови системи, като например глобалната система за позициониране (GPS) на Съединените американски щати, също биха могли да допринесат за постигането на тази цел.
            
         
               (7)
            
            
               Способността за автентификация следва да увеличи степента на сигурност и да предотврати по-специално рисковете от подправяне и измами. Поради това е необходимо в спътниковите сигнали да се въведат допълнителни елементи, за да се гарантира на ползвателите, че информацията, която получават, действително постъпва от създадената в рамките на програмата „Галилео“ система, а не от неразпознат източник. Така например, способността за автентификация на търговската услуга от една страна ще интегрира в себе си способността за автентификация на данните, свързани с географското позициониране, които ще се съдържат в сигналите на безплатно предлаганата отворена услуга, а от друга страна, с цел по-добра защита, ще включва и уникална идентификация на сигналите, благодарение на разчитането на криптирани кодове, също съдържащи се в сигналите и достъпът до които ще е платен.
            
         
               (8)
            
            
               Преди да започне оперативната разработка на търговската услуга следва да бъде направен изчерпателен анализ на риска. Този анализ следва да бъде извършен преди да бъде дадена зелена светлина на предвидения за 1 юни 2017 г. GNSS Service Centre delta Critical Design Review.
            
         
               (9)
            
            
               Търговската услуга следва да осигурява добавена стойност в сравнение с отворената услуга, което да позволи развитието на приложения за професионални или търговски цели, да бъде по този начин достъпна за възможно най-голям брой ползватели и да включва криптиране на търговските съобщения. За тази цел не се предвижда класифицираната информация ЕС (КИЕС) да бъде използвана от доставчика на търговска услуга или крайния ползвател нито при отворената услуга, нито при търговската услуга. Ако обаче такова използване се изисква, решението в тази връзка следва да се вземе в съответствие с правилата относно сигурността, посочени в член 17, буква а) от Регламент (ЕС) № 1285/2013, по-специално въз основа на анализ на риска, свързан със сигурността, като изцяло се вземат предвид становищата на експертите от държавите членки. При вземането на това решение следва също така да се вземе предвид извършеният анализ на разходите и ползите.
            
         
               (10)
            
            
               Спецификациите, които са предмет на настоящото решение, са съобразени с установените в международен план правила в областта на радионавигацията, и по-специално със стандартите, изготвени от Международния съюз по далекосъобщения, както и с разпоредбите на сключеното на 26 юни 2004 г. Споразумението относно насърчаването, осигуряването и използването на спътниковите навигационни системи „Галилео“ и GPS и свързаните с тях приложения между Европейския съюз и неговите държави-членки, от една страна, и Съединените американски щати, от друга страна.
            
         
               (11)
            
            
               С оглед на гореизложеното е целесъобразно да се установят съответните технически и оперативни спецификации, които ще позволят търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013, като същевременно продължат да са изцяло приложими разпоредбите на Решение 2014/496/ОВППС на Съвета (2).
            
         
               (12)
            
            
               Мерките, предвидени в настоящото решение, са в съответствие със становището на комитета, създаден съгласно член 36, параграф 1 от Регламент (ЕС) № 1285/2013,
            
         ПРИЕ НАСТОЯЩОТО РЕШЕНИЕ:
   Член 1
   Техническите и оперативните спецификации, позволяващи търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013, са определени в приложението към настоящото решение.
   Член 2
   Настоящото решение влиза в сила на двадесетия ден след деня на публикуването му в Официален вестник на Европейския съюз.
   
      Съставено в Брюксел на 8 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 347, 20.12.2013 г., стр. 1.
   
      (2)  Решение 2014/496/ОВППС на Съвета от 22 юли 2014 г. относно някои аспекти на разгръщането, експлоатацията и използването на европейската глобална навигационна спътникова система, свързани със сигурността на Европейския съюз, и за отмяна на Съвместно действие 2004/552/ОВППС (ОВ L 219, 25.7.2014 г., стр. 53).
   
      ПРИЛОЖЕНИЕ
      
         Технически и оперативните спецификации, позволяващи търговската услуга, предлагана от създадената в рамките на програмата „Галилео“ система, да изпълнява функцията, предвидена в член 2, параграф 4, буква в) от Регламент (ЕС) № 1285/2013
      
      Търговската услуга (наричана по-долу „CS“) включва две съществени подобрения спрямо отворената услуга (наричана по-долу „OS“), а именно по-голяма точност на географското позициониране (наричана по-долу „голяма точност на CS“) и способност за по-надеждна автентификация (наричана по-долу „автентификация на CS“), които могат да бъдат осигурени за ползвателите независимо една от друга. Съответните технически и оперативни спецификации се съдържат в таблицата по-долу:
      
                   
               
               
                  Голяма точност на CS
               
               
                  Автентификация на CS
               
            
                  Спецификации, които са общи за OS и CS: автентификация на информацията за географското позициониране
               
               
                  Спецификации, отнасящи се само за CS: автентификация при използване на криптирани кодове
               
            
                  Общи спецификации
               
               
                  Предоставяне на данни с голяма точност с цел постигане на грешка при позициониране под един дециметър при номинални условия на употреба
               
               
                  Предоставяне на данни за целите на автентификация на информацията за географското позициониране на OS, съдържаща се в сигналите
               
               
                  Автентификация на сигналите посредством достъп до криптирани кодове, съдържащи се в сигналите
               
            
                  Компоненти на използваните сигнали
               
               
                  E6, компонент E6-B за целите на предоставяне на данни с голяма точност
               
               
                  E1, компонент E1-B за данните за автентификация на информацията за географското позициониране
               
               
                  E6, компонент E6-B за данните за достъп до криптираните кодове и компонент E6-C (пилотен)
               
            
                  Спецификации на ползвателския сегмент
               
               
                  Голяма точност на позициониране, постигната посредством алгоритми за точно позициониране, интегрирани в приемника и използващи данните, предавани в сигналите
               
               
                  Верифициране на автентичността на предаваните в сигналите данни при използване на протокол за асиметрична криптография и на публичен криптографски ключ
               
               
                  Верифициране на автентичността на сигналите посредством декриптиране на кодовете на криптираните сигнали при използване на частен криптографски ключ
               
            
                  Географско покритие
               
               
                  В цял свят
               
               
                  В цял свят
               
               
                  В цял свят
               
            
                  Системна архитектура
               
               
                  Данни с голяма точност, осигурени от един или повече доставчици на услуги, предавани на ползвателите чрез Центъра по услугите от ГНСС (GSC), наземния сегмент и свързаните с наземния сегмент спътници
               
               
                  Автентификационни данни, включени в наличния капацитет на полето EDBS на компонент E1-B на сигнала и разпространявани чрез свързаните с наземния сегмент спътници
               
               
                  Криптиране на кодовете на сигналите E6 чрез спътниците Галилео, предаване на частните ключове, генерирани от наземния сегмент, на един или повече доставчици на услуги чрез Центъра по услугите от ГНСС (GSC), и
                  предаване на информацията OTAR в компонент E6-B на сигнала
               
            
                  Предоставяне на услугата
               
               
                  Данни с голяма точност, предоставяни от един или повече доставчици на услуги
               
               
                  Автентификационни данни, предоставяни от създадената в рамките на програмата „Галилео“ система
               
               
                  Криптирани сигнали, предоставяни от отговарящия за експлоатацията на системата
               
            
                  Достъп до услугата
               
               
                  
                              —
                           
                           
                              Платен достъп в зависимост от тарифната политика, която е в сила
                           
                        
                              —
                           
                           
                              Под контрола на един или повече доставчици на услуги
                           
                        
               
                  
                              —
                           
                           
                              Платен достъп до кодовете за криптиране в зависимост от тарифната политика, която е в сила
                           
                        
                              —
                           
                           
                              Достъп до кодовете за криптиране под контрола на един или повече доставчици на услуги със съдействието на отговарящия за експлоатацията на системата
                           
                        
            
                  Разгръщане на услугата
               
               
                  
                              —
                           
                           
                              Фаза на изпитване и валидиране, която да приключи през 2018 г.
                           
                        
                              —
                           
                           
                              Фаза на въвеждане в търговска експлоатация между 2018 и 2020 г.
                           
                        
                              —
                           
                           
                              Фаза на редовна търговска експлоатация от 2020 г. нататък
                           
                        
               
                  
                              —
                           
                           
                              Фаза на изпитване и валидиране, която да приключи през 2018 г.
                           
                        
                              —
                           
                           
                              Фаза на първоначално осигуряване на сигналите между 2018 и 2020 г.
                           
                        
                              —
                           
                           
                              Фаза на редовно предоставяне на услуги от 2020 г. нататък
                           
                        
               
                  
                              —
                           
                           
                              Фаза на изпитване и валидиране, която да приключи най-късно през 2020 г.
                           
                        
                              —
                           
                           
                              Фаза на търговска експлоатация, която да започне след това
                           
                        
            
                  Използване на класифицирана информация на ЕС
               
               
                  
                              —
                           
                           
                              КИЕС по принцип не може да се използва от доставчика на търговска услуга или крайния ползвател. Ако обаче такова използване се изисква, решението в тази връзка се взема в съответствие с правилата относно сигурността, посочени в член 17, буква а) от Регламент (ЕС) № 1285/2013
                           
                        
               
                  
                              —
                           
                           
                              КИЕС по принцип не може да се използва от доставчика на търговска услуга или крайния ползвател. Ако обаче такова използване се изисква, решението в тази връзка се взема в съответствие с правилата относно сигурността, посочени в член 17, буква а) от Регламент (ЕС) № 1285/2013
                           
                        
               
                  
                              —
                           
                           
                              КИЕС по принцип не може да се използва от доставчика на търговска услуга или крайния ползвател. Ако обаче такова използване се изисква, решението в тази връзка се взема в съответствие с правилата относно сигурността, посочени в член 17, буква а) от Регламент (ЕС) № 1285/2013
                           
                        
            
                  Други спецификации
               
               
                  
                              —
                           
                           
                              Данни с голяма точност, предоставяни за спътниците Галилео и евентуално за спътниците от други групи спътници
                           
                        
               
                  
                              —
                           
                           
                              Предаването на автентификационни данни не трябва да води до влошаване на качеството на отворената услуга
                           
                        
                              —
                           
                           
                              Автентификационните данни трябва да бъдат предоставяни за спътниците Галилео и евентуално за спътниците от други групи спътници
                           
                        
                              —
                           
                           
                              Ползвателите на OS поемат рисковете, свързани с използването на автентификационните данни
                           
                        
               
                  n/a
               
            
         Съкращения
      
      
                  E1-B
               
               
                  Канал за данни на сигнала в радиочестотен обхват E1 на системата Галилео (1 575,45 MHz)
               
            
                  E6
               
               
                  Радиочестотен обхват Е6 на системата Галилео (1 278,75 MHz)
               
            
                  E6-B
               
               
                  Компонент на сигнала Е6, съответстващ на канала за предаване на данни
               
            
                  E6-C
               
               
                  Компонент на сигнала Е6, съответстващ на пилотния канал
               
            
                  EDBS
               
               
                  „External Data Broadcast Service“
               
            
                  ГНСС
               
               
                  Глобална навигационна спътникова система
               
            
                  n/a
               
               
                  Не е приложимо
               
            
                  OTAR
               
               
                  „Over-The-Air Rekeying“